MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.550
Consiliul Local al Municipiului Craiova, întrunit în şedinţa ordinară din 17.12.2009.

Având în vedere raportul nr.158433/2009, întocmit de Direcţia Patrimoniu, prin care se propune revocarea Hotărârii Consiliului Local al Municipiului Craiova nr.400/2008 referitoare la completarea listei spaţiilor proprietate privată a municipiului Craiova, cu destinaţia de cabinete medicale, precum şi a spaţiilor în care se desfăşoară activităţi conexe actului medical care urmează să fie vândute, cu spaţiul situat în str. Lăpuş, bl T7, parter şi rapoartele comisiilor de specialitate ale Consiliului Local al Municipiului Craiova nr.376, 377, 378, 379, 380/2009;

În temeiul art.36 alin.2 lit. c coroborat cu alin.5, lit. b, art. 45 alin.3 şi art.61 alin.2 din Legea nr. 215/2001,republicată, privind administraţia publică locală;

HOTĂRĂŞTE:

Art.1. Se aprobă revocarea Hotărârii Consiliului Local al Municipiului Craiova nr.400/2008 referitoare la completarea listei spaţiilor proprietate privată a municipiului Craiova, cu destinaţia de cabinete medicale, precum şi a spaţiilor în care se desfăşoară activităţi conexe actului medical care urmează să fie vândute, cu spaţiul situat în str. Lăpuş, bl T7, parter.

Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico- Financiară, Direcţia Patrimoniu şi Regia Autonomă de Administrare a Domeniului Public şi Fondului Locativ vor aduce la îndeplinire prevederile prezentei hotărâri.

